Tässä Jerusalem uutiset ja Pekka Sartola. Oikein hyvää lauantai-iltaa -
ja uuden vuoden ensimmäistä päivää. Uutisaiheitamme tänään;
Koronaviruksen Omicron-muunnoksen rajun leviämisen vuoksi -
Israelissa otettiin viime maanantaina käyttöön -
aikaisempaa voimakkaammat rajoitukset.
Ne ovat voimassa tammikuun 3. päivään saakka.
Rajoituksien piiriin tulivat nyt ostos- keskukset, suuremmat myymälät, -
joihin pääsy sallitaan vain koronapassin omaavilta ihmisiltä, -
mukaan lukien myös liikkeiden työntekijät.
Kouluissa palataan etäopiskeluun yläluokkien osalta, -
sekä niissä opinahjoissa, joissa rokotuskattavuus on alle 70 prosenttia.
Knessetin perustuslaki- ja oikeus- komitea päätyi näihin ratkaisuihin, -
kun viikko sitten tehdyissä testeissä havaittiin -
positiivisuusasteen nousseen jo yli kahteen prosenttiin testatuista, -
mikä on leviämisnopeudeltaan suurin luku yli puoleen vuoteen.
Maailmalle on nopeasti levinnyt viesti siitä, että Israelissa olisi aloitettu -
jo neljännet rokotuskierrokset vanhempien ja -
riskiryhmiin kuuluvien kansalaisten osalla.
Kyse on kuitenkin vielä vasta suosituksesta, ei päätöksestä, -
sillä Terveysministeriö ei ole antanut sille vielä suostumustaan.
Ministeriön mukaan neljännen rokotteen tehokkuudesta -
ei ole olemassa vielä riittävästi tutkimustietoa.
Pahimmassa skenaariossa neljäs rokote voi jopa heikentää nykyisten, -
jo kolme annosta saaneiden tilaa ja muuttua vaaralliseksi infektioksi.
Rokotteet, jotka suojaavat hyvin Delta muunnosta vastaan, -
eivät välttämättä toimi enää Omicronia vastaan, -
mainitsi Terveysministeriön pääsihteeri, professori Nachman Ash.
Sitten terveysasioista astetta vaarallisimpiin asioihin.
Nimittäin jo vakioaiheeksemme nousseeseen Iraniin -
ja sen ydinaseuhkailuihin.
Iranin hallinnon, myös ydinaseohjelmaan liittyvän -
Vallankumouskaartin twitter-tilillä nähtiin jouluaattona ilmoitus, -
jossa mainittu Vallankumouskaarti uhkasi räjäyttää -
Israelin, Dimonassa sijaitsevan ydintutkimuskeskuksen, mikäli Israel -
tekee sotilaallisia iskuja Iranin ydinohjelmaan kuuluviin laitoksiin.
Vajaa parikymmentä sekuntia kestäneellä videolla -
kuvailtiin useiden ohjusten aikaan saamia räjähdyksiä erämaassa, -
vastaavanlaisessa ympäristössä, jossa Dimonan ydinlaitoskin sijaitsee.
Videon yhteydessä siteerattiin, tuttuun islamilaiseen tyyliin myös Koraania, -
jossa luvataan Allahin rankaisevan Israelia -
kovimman mahdollisella tavalla.
Hallituksen äänenkannattaja, Tehran Times sanomalehti, -
julkaisi puolestaan artikkelin, jossa todettiin, että Iran ei peräänny -
Israelin tuhoamisesta millimetriäkään, ja että sionismin tuhoaminen -
ja Al Qudsin, siis Jerusalemin vapauttaminen -
on islamille tärkein asia maailmassa.
Erikoista näissä kaikissa lausunnoissa ja uhkailuissa on se, -
että ne ovat englannin- ja arabiankielisillä sivustoilla, -
eivät siis farsinkielellä, jota Iranissa puhutaan ja ymmärretään.
Asiantuntijoiden mukaan nämä viestit ovatkin suunnattu ensisijaisesti -
tukemaan Iranin proxy-armeijoita, siis Libanonin, Hizbollahia, -
Gazan Hamasia, Islamilaista Jihadia ja Syyriaa.
Joe Bidenin hallinnon kansallisen turvallisuuden neuvonantaja -
Jake Sullivan ilmoitti Israelin johtajien kanssa käytyjen -
neuvottelujen jälkeen, että Iranin kanssa tehtävälle -
ydinsopimukselle Wienissä on määritelty takaraja.
"Puhumme suljettujen ovien takana viikkojen aikakehyksestä." -
Jake Sullivan sanoi. Hän myös kertoi tulleensa Israeliin kehittääkseen -
yhteisen strategian ja näkemyksen, joka palvelee molempien etuja,
kriittisessä vaiheessa, suurien turvallisuusongelmien edessä.
Pääministeri Naftali Bennett puolestaan kertoi Sullivanille, -
että sillä, mitä nyt ja tulevina päivinä tapahtuu Wienissä, -
on syvällisiä seurauksia Lähi-idän vakaudelle ja -
Israelin turvallisuudelle tulevina vuosina."
Puolustusministeri Benny Gantzin kanslia totesi -
vierailijan kanssa pidetyn erillisen tapaamisen jälkeen, -
että oli keskusteltu useista strategisista ja -
yhteistyöhön liittyvistä kysymyksistä, joista tärkein oli Iranin ydinohjelma ja
toisena kysymys Iraniin mahdollisesti tehtävä alueellinen hyökkäys.
Paikalla olivat myös IDF:n komentaja kenraaliluutnantti Aviv Kochavi ja -
puolustusministeriön pääjohtaja Amir Eshel.
Poliittisten analyytikkojen mukaan mukaan Sullivanin vierailu kavensi -
Jerusalemin ja Washingtonin välisiä kuiluja Iran-kysymyksessä, -
mutta osa erimielisyyksistä säily edelleen.
Kysyttäessä Israelin mahdollisuudesta hyökätä Iraniin, -
Yhdysvaltain virkamies kommentoi, ettei hän puhu Israelin puolesta, -
joka on suvereeni valtio.
Mutta Joe Bidenin hallinto on selvästikin sitoutunut diplomatiaan,
kun taas Israel väittää, että Iran pelaa vain aikaa -
ydinohjelmansa saattamiseksi ydinasekuntoon.
Israelin hallitus esittää maan parlamentille Golanin alueen -
kehittämissuunnitelman, jota varten tarvitaan rahoitusta -
yli miljardin shekelin, eli noin 280 miljoonan euron verran -
seuraavien vuosien aikana.
Vastaavasti, kuten tullaan tekemään Beershevan kohdalla Negevissä, -
myös Golanin asukasmäärän halutaan vähintään kaksinkertaistuvan -
lähivuosien aikana. Tavoitteena ylittää sadantuhannen asukkaan raja.
Tällä hetkellä Golanin ylänköalueella asuu -
noin 53 000 juutalaista, 24 000 druusia ja -
noin 2000 alawiittistä islamia tunnustavaa muslimia.
Hallituksen suunnitelmana on ja tavoitteena on -
parantaa infrastruktuuria, perustaa uusia yhteisöjä ja kaupunginosia -
ja luoda vähintään 2000 uutta työpaikkaa -
muuttamalla alue Israelin uusiutuvan energian teknologian keskukseksi.
Näin yleisradioyhtiö Kan`in raportin mukaan.
Raportin mukaan ehdotus koskee useita maatalousteknologiaan liittyviä -
projekteja, mukaan lukien agrovoltaic-hankkeet, -
joissa valosähköpaneeleja, eli aurinkopaneeleja, -
asennetaan satopelloille helpottamaan viljelykasvien kasvua -
ja tuottamaan samanaikaisesti sähköä.
Asuntotuotantoon tullaan satsaamaan myös melkoisesti.
Tavoitteena on noin yli 7000 uuden asunnon rakentaminen -
kahdessa eri vaiheessa. Puolet niistä tulevat muodostamaan kaksi uutta, -
suurta asuntoaluetta, joista kumpaankin noin 2000 asuntoa.
Suunnitelmiin sisältyy myös laajentaa vuonna 2019 -
presidentti Donald Trumpin kunniaksi nimetty kibbutsi, Trump Heights, -
joka perustettiin sen kunniaksi, että silloinen presidentti Trump -
tunnusti Golanin kuuluvaksi Israelille.
Kaksi vuotta jatkuneesta koronatilanteesta huolimatta -
Israelin talous kasvaa huimaa vauhtia,
saavuttaen seitsemän prosentin kasvun kuluvana vuonna 2021, -
kertoo taloudellinen konsulttiyritys Dun ja Bradstreet, arvioidessaan maan -
nykyisiä ja tulevia talousnäkymiä viikko sitten julkaistussa raportissaan.
Saman yrityksen arvio koko maailmantalouden kasvulle oli -
keskiarvoltaan 5,9 prosenttia, mutta vielä Israeliakin kovemmat kasvuluvut
saavutti Intia, 9,5:n prosentin ja Kiina kahdeksan prosentin kasvuillaan.
Israelin suuri yksittäinen ala oli teknologiateollisuus, -
mutta suurin häviäjä oli matkailu, ravintola ja niihin liittyvät palvelut.
Myös teknologiateollisuuden kasvua vaivasi yleismaailmallinen pula -
raaka-aineista ja komponenteista, joiden kohdalla näkymien odotetaan -
paranevan tulevana vuonna merkittävästi.
Eräs maailman tunnetuimmista -
entisiä natsirikollisia metsästävistä järjestöistä -
on ennen Itävallassa, nykyisin Yhdysvalloissa toimiva -
Simon Wiesenthal keskus.
Natsirikollisia on enää elossa vain muutamia, siksi järjestö onkin -
keskittynyt Holokaustin uhrien muiston esillä pitämisen ohella, -
uudelleen esiin nousseen anti-semitismin seuraamiseen.
Järjestö julkaisee vuosittain ilmestyvää listaa -
Global Antisemitism Top Ten, eli maailman laajuista -
antisemitismin kymmenen kärjessä listaa.
Listan kärjessä komeilee tänä vuonna Iranin Islamilainen tasavalta.
Toiseksi on noussut Gazaa hallinnoiva Hamas.
Kolmanneksi, tälle kunnialtaan hyvin kyseenalaiselle listalle, on noussut -
brittiläinen mediayhtiö BBC, -
joka on eräs maailman vanhimmista ja tunnetuimmista mediataloista.
Simon Wiesenthal keskuksen johtaja, rabbi Marvin Hier, -
kertoi brittiläiselle Daily Mail-lehdelle, -
että päätös sijoittaa BBC niinkin korkealle, syntyi useiden kuukausien -
hyvin intensiivisten tutkimusten jälkeen.
"Ihmiset saattoivat olettaa, että laittaisimme uusnatsit -
hyvinkin korkealla listallamme, ja kyllähän nekin siellä ovat, -
mutta BBC sallii antisemitismin hiipiä jatkuvasti raportointiinsa, -
ja se tekee siitä entistä kavalampaa ja myös vaarallisempaa." -
kertoi rabbi Marvin Hier.
Näin Jerusalem uutiset tällä kertaa. Muistathan rukoilla rauhaa -
tuolle kaupungille, maalle ja koko Lähi-itään.
Uutistoimitus toivottaa kaikille katsojille Jumalan siunausta ja -
menestystä alkaneelle uudelle vuodelle 2022.
Nähdään jälleen viikon kuluttua.
Hyvä katsoja, jos tämä ohjelmasarja on puhutellut sinua -
ja haluat sen myös jatkuvan, voit soittaa numeroon 0600-10177.
Puhelun hinta on noin 12 euroa.
Voit myös käyttää ruudulla näkyvää tilinumeroa.
Muista mainita maksun saaja ja viitenumero.
On hyvä muistaa, että Jumala siunaa niitä, jotka siunaavat Israelia.
Kiitos tuestasi.
Tekstitys: A. Eskola